**Ogledni primjer prilagodbe metoda, sadržaja, aktivnosti za učenike s poteškoćama**

**Nastavni sat: Bašćanska ploča**

**Razred: 4**

**Broj nastavnih sati: 4**

**Odgojno-obrazovni ishod (oznaka i tekst iz kurikuluma** **predmeta ili međupredmetnih tema objavljenih u NN )**

SŠ HJ A.1.3. Učenik čita u skladu s određenom svrhom opisne i pripovjedne tekstove različitih funkcionalnih stilova i oblika.

SŠ HJ B.1.1. Učenik izražava svoj literarni doživljaj i objašnjava stav o književnom tekstu.

SŠ HJ B.1.2. Učenik razlikuje i opisuje književni tekst prema temi i žanru na sadržajnoj i izraznoj razini i primjenjuje književnoteorijske pojmove.

SŠ HJ B.1.3. Učenik prepoznaje i opisuje književni tekst u književnopovijesnom, društvenom i kulturnom kontekstu.

SŠ HJ A. 1.6. Učenik analizira značenjske odnose među riječima pomoću rječnika.

SŠ HJ C.1.2. Učenik analizira tekstove popularne i visoke kulture i njihov utjecaj na vlastiti kulturni identitet.

odr. A.4.1. Razlikuje osobni od kolektivnih identiteta i ima osjećaj pripadnosti čovječanstvu.

osr. A.4.1. Razvija sliku o sebi.

osr. B.4.1. Uviđa posljedice svojih i tuđih stavova/postupaka/izbora.

osr. B.4.2. Suradnički uči i radi u paru.

osr. C.4.4. Opisuje i prihvaća vlastiti kulturni i nacionalni identitet u odnosu na druge kulture.

Ikt C.4.4. Učenik samostalno i odgovorno upravlja prikupljenim informacijama.

**Tijek nastavnog sata**

1.sat:

Učenici pišu ulazne kartice na koje bilježe koji hrvatski spomenik smatraju najvažnijim i zašto.

Svoje kartice komentiraju u paru.

Učenici čitaju što su zapisali.

Na ploču bilježim najčešće spomenute spomenike.

Najavljujem temu i zapisujemo naslov.

Učenike upućujem na čitanku i oni čitaju tekst.

Pri čitanju teksta učenici bilježe nejasnoće i nepoznate riječi.

Uz pomoć rječnika učenici objašnjavaju značenje riječi u kontekstu.

Pomažem učenicima koji imaju poteškoća s razumijevanjem teksta ili uporabom rječnika.

Ciljanim pitanjima navodim ih da ispune zadatak.

2 sat:

Učenici u tekstu zaokružuju dijelove u kojima prepoznaju religijsku važnost teksta.

Učenici podvlače one dijelove teksta koji otkrivaju političke prilike.

U grafički organizator razvrstavaju podatke iz teksta.

Dopisuju jezičnu važnost Bašćanske ploče i likovnu važnost objašnjavaju ju svojim riječima.

Učenik govori o utjecaju društvenog konteksta na odabir teme.

3.sat:

Učenik kritički vrednuje odnos pojedinca i društva prema Bašćanskoj ploči.

Svoje grafičke organizatore predstavljaju razredu.

Oni koji su u nečemu pogriješili korigiraju svoj uradak.

Prepričavaju prema natuknicama u grafičkom organizatoru tekst Bašćanske ploče.

4. sat

Učenici istražuju izvore na Internetu u potrazi za novim informacijama ( likovna važnost,...)

Grafički organizator učenici nadopunjavaju informacijama pronađenima na Internetu.

Provjeravamo pronađene informacije.

Razgovaramo na temu Bašćanska ploča- dragi kamen hrvatske književnosti.

Učenici govore o svom razumijevanju temelja književnosti i identitetu naroda.

Učenici slušaju glazbu inspiriranu tekstom Bašćanske ploče.

|  |
| --- |
| **Opis aktivnosti / Aktivnosti koji obuhvaćaju prilagodbe za učenike s teškoćama** |

Učenik čita tekst Bašćanske ploče radi stjecanja informacija.

Učenik uz pomoć Interneta zapisuje u bilježnicu: Tko je bio kralj Zvonimir?

Gdje se čuva Bašćanska ploča?

Kako je pronađena ?

Koje popularne pjesme govore o kralju Zvonimiru?

Učenik razlikuje informacije po važnosti.

Učenik prepoznaje političke odrednice teksta.

Učenik čita radi usvajanja novih znanja.

Učenik tumači povezanost religije i teksta Bašćanske ploče.

Učenik pronalazi značenja riječi u rječnicima i objašnjava značenje riječi u kontekstu.

Učenik prepričava prema natuknicama sa svrhom provjere razumijevanja pročitanog teksta Bašćanske ploče.

Učenik prepričava prema natuknicama kako bi razvio vještinu sažimanja teksta.

Učenik čita radi literarno-estetske svrhe.

Učenik primjereno komunicira.

Učenik samostalno istražuje različite izvore informacija radi prikupljanja dodatnih znanja o Bašćanskoj ploči ( pretražuje Internet).

Učenik razgovara na zadanu temu.

Učenik potkrepljuje primjerima iz teksta svoja zapažanja.

Učenici slušaju glazbu.

**Sadržaji koji se koriste u aktivnostima**

Bašćanska ploča- čitanka i replika

Bašćanska ploča- digitalni sadržaji

Skladba na tekst Bašćanske ploče Dušana Prašlje

**Primjeri vrednovanja za učenje, vrednovanja kao učenje ili naučenog uz upute**

Vrednovanje za učenje: ulazna kartica

ciljana pitanja za provjeru razumijevanja

vrednovanje kao učenje: samovrednovanje

vrednovanje naučenog: pisana provjera znanja na kraju tematske cjeline sa zadatcima zatvorenog tipa

**Aktivnosti u kojima je vidljiva interdisciplinarnost**

Povijest- Učenik istražuje pojavu i razvoj pisma glagoljice.

Vjeronauk- Učenik predstavlja doprinose Katoličke Crkve i kršćanstva u društvenom i kulturnom životu pojedinih naroda u prošlosti i sadašnjosti i povezuje ih s darivanjem zemljišta.

**Prijedlog vanjskog izvora**

Ljetopis popa Dukljanina

**Poveznice na multimedijalne i interaktivne sadržaje**

<http://info.hazu.hr/hr/o-akademiji/osnutak_akademije/bascanska/>

<https://www.youtube.com/watch?v=6NoC4sSzPWE>

<https://www.youtube.com/watch?v=bDljGxaM0qM>